|  |
| --- |
| Fredericia Kommune |
| Sundhedsstrategi |

Gældende fra oktober 2016

Indhold

[Indledning 3](#_Toc450814276)

[Nationale mål 3](#_Toc450814277)

[Temaerne 4](#_Toc450814278)

[Sundhedsstrategiens opbygning 4](#_Toc450814279)

[Sundhed til udsatte og sårbare borgere 6](#_Toc450814280)

[Effekt 6](#_Toc450814281)

[Stærke børn i stærke familier 6](#_Toc450814282)

[Effekt 6](#_Toc450814283)

[Sundhed og beskæftigelse 7](#_Toc450814284)

[Effekt 7](#_Toc450814285)

[Det nære sundhedsvæsen 8](#_Toc450814286)

[Effekt 8](#_Toc450814287)

[Det der går på tværs 8](#_Toc450814288)

[Implementering og opfølgning 9](#_Toc450814289)

## Indledning

Fredericia Kommunes sundhedsstrategi 2016-2018 skal være retnings- og handlingsgivende for kommunens arbejde med sundhed og forebyggelse på tværs af alle fagafdelinger.

Udgangspunktet for strategien er Fredericia Kommunes tværgående sundhedspolitik ”Sundhed med alle”, der blev godkendt i maj 2015. Sundhedspolitikken er rammesættende for måden hvorpå Fredericia Kommune arbejder med sundhed dels gennem den politiske vision og de politiske mål for sundhed i Fredericia Kommune og dels gennem de værdier, principper og målsætninger, der fremgår af politikken.

Sundhedspolitikken og dermed også sundhedsstrategien er gældende på tværs af politiske udvalg og fagafdelinger og spiller sammen med sundhedsindsatserne i kommunens øvrige politikker.

Sundhedsstrategien indeholder dels større indsatsområder, der skal være retningsgivende for arbejdet med sundhed i fagafdelingerne, og dels konkrete handlinger

## Nationale mål

Sundhedsstrategien skal bidrage til, at Fredericia Kommune er med til at opnå de syv nationale mål for sundhed, som i ”Sundere liv for alle” blev formuleret i 2014.

1. Den sociale ulighed i sundhed skal mindskes
2. Flere børn skal trives og have god mental sundhed
3. Flere voksne skal trives og have god mental sundhed
4. Flere skal vælge et røgfrit liv
5. Færre skal have et skadeligt alkoholforbrug og alkoholdebuten skal udskydes blandt unge
6. Færre børn skal være overvægtige
7. Flere skal bevæge sig mere i dagligdagen

Det sammenhængende sundhedsvæsen bliver en central faktor i realiseringen af de nationale mål, hvorfor Sundheds- og ældreministeren, Danske Regioner og KL i april 2016 blev enige om otte nationale mål for det samlede sundhedsvæsen.

1. Bedre sammenhængende patientforløb
2. Styrket indsats for kronikere og ældre patienter
3. Forbedret overlevelse og patientsikkerhed
4. Behandling af høj kvalitet
5. Hurtig udredning og behandling
6. Øget patientinddragelse
7. Flere sunde leveår
8. Mere effektivt sundhedsvæsen

## Temaerne

Der er således en national ramme for Fredericia Kommunes arbejde med sundhed, der også afspejler sig i kommunens politisk vedtaget Sundhedspolitik ”Sundhed med alle”. Med det udgangspunkt er der politisk prioriteret 4 temaer, som danner rammen om sundhedsstrategiens indsatsområder. De fire temaer er:

De fire temaer overlapper delvist hinanden, hvilket bidrager til sammenhæng. Derudover skal temaerne ses i sammenhæng med kommunens øvrige politikker og strategier, hvor sundhed og forebyggelse indgår som et prioriteret indsatsområde.

Generelt arbejdes der med sundhedsfremme og forebyggelse som en del af kerneopgaven i de enkelte fagafdelinger. Der arbejdes dermed med langt flere sundhedsindsatser og -opgaver, end de indsatser, som er prioriteret i sundhedsstrategien.

## Sundhedsstrategiens opbygning

Sundhedsstrategien tager som nævnt udgangspunkt i Fredericia Kommunes sundhedspolitik ”Sundhed med alle” og skal samtidig bidrage til opfyldelsen af de nationale mål for sundhed og det samlede sundhedsvæsen. Nedenfor er opbygningen illustreret med visionen og de lokale politiske mål øverst.

|  |  |  |  |  |
| --- | --- | --- | --- | --- |
| **Visionen** | **I Fredericia skaber vi lige mulighed for sundhed og livskvalitet med alle** | | | |
|  |  | |  | |
| **Politiske mål** | 1. Vi vil forbedre folkesundheden og støtte udvikling af borgernes ressourcer, så borgerne i højere grad kan tage ansvar for egen sundhed. Vi ønsker at prioritere indsatser målrettet de, der har færrest ressourcer. 2. Vi vil udvikle og innovere de kommunale velfærdsydelser, så de også rummer et fokus på sundhed. Sundhed skal løftes i fællesskab på tværs af de kommunale fagafdelinger. 3. Vi ønsker at sætte fokus på holdninger hos kommunalt personale til sundheden hos de borgere, de samarbejder med. Personalet skal være understøttende og igangsættende og skal have fokus på netværksskabelse for borgerne. | | 1. Vi vil udvikle det nære sundhedsvæsen. Der skal være lokale løsninger, som også kan omfatte velfærdsteknologiske løsninger. Vi skal sikre en god og sammenhængende indsats for de borgere, der har brug for sundhedsvæsenet, hvor vi har blik for, hvor opgaven løses bedst og billigst. 2. Vi vil mere sundhedsfremme og forebyggelse, også for at sikre en tidlig indsats og gerne forebygge at borgerne skal behandles. Vi skal have et meget stærkt fokus på at begrænse indlæggelser, genindlæggelser og ambulante behandlinger ved udvikling af nye metoder og forløb bl.a. for de store grupper med kronisk sygdom. 3. Vi ønsker at inddrage de frivillige organisationer, ligesom patientforeningerne skal spille en større rolle. | |
|  |  |  |  |  |
| **Temaer** | **Sundhed til udsatte og sårbare borgere** | **Stærke børn i stærke familier** | **Sundhed og beskæftigelse** | **Det nære sundhedsvæsen** |
|  |  |  |  |  |
| **Effektmål** | * **Reducere uligheden i sundhed** | * **Trivsel blandt børn i alderen 0-18 øges med (%) - særlig fokus på børn i aldersgruppen 0-6 år** * **Flere udsatte børn opnår karaktergennemsnit på 2** | * **Afkorte ledighedslængden** * **Afkorte længden på sygedagpengeforløb** | * **Færre uhensigtsmæssige indlæggelser og genindlæggelser** * **Behandling så tæt på borgeren som muligt** |
|  |  |  |  |  |
| **Indsatsområder** | **Der er strategisk fokus på sundhed i alle fagafdelinger** | | | |
|  |  |  |  |  |
|  | **Fredericia Kommunes medarbejdere er klædt på til at arbejde med sundhed i deres kerneopgave** | | | |
|  |  |  |  |  |
|  | **Der arbejdes tværfagligt og rehabiliterende med sundhedsopgaven** | | | |
|  |  |  |  |  |
|  | **Der arbejdes med opsøgende sundhedsindsatser for at reducere ulighed i sundhed** | **Der arbejdes systematisk med tidlig opsporing af udsatte børn på forskellige kommunale arenaer** | **Der tilbydes tidlig støtte og rehabilitering ved sygemelding eller midlertidige perioder uden for arbejdsmarkedet** | **Der arbejdes med udvikling af det nære sundhedsvæsen** |

## Sundhed til udsatte og sårbare borgere

Forskelle i levevilkår og sundhedstilstand gør det sværere for nogle grupper end for andre at håndtere egen sundhed. Derfor skal der rettes et særligt fokus på de udsatte og sårbare målgrupper, der har færrest ressourcer. Indsatserne under dette tema har et særligt fokus på at reducere uligheden i sundhed.

### Effekt

Eksempel: Reducere ulighed i sundhed.

#### Der arbejdes med opsøgende sundhedsindsatser for at reducere ulighed i sundhed

Derfor vil Fredericia Kommune:

* **Etablere et opsøgende sundhedsteam**

Der etableres et opsøgende sundhedsteam. Formålet med teamet er at fungere som brobygger mellem den enkelte borger og hhv. sundhedssystemet og det sociale system.

* **Etablere følgeskabs- eller ledsagerordninger**

Der skal sættes fokus på, hvordan der kan etableres en form for ledsager- eller følgeskabsordning, som tager over, når det opsøgende sundhedsteam slipper. Der bygges på eksisterende mentor- og støttekontaktpersonsordninger samt frivillige ordninger.

* **Udvikle og tilbyde sundhedssamtaler til udsatte og sårbare målgrupper**

Borgere, der visiteres til en indsats i Voksenservice, bliver tilbudt en samtale hvor der blandt andet er fokus på sundhed og trivsel. Konceptet med sundhedssamtalerne afprøves i andre fagafdelinger, såfremt resultaterne i Voksenservice er positive.

* **Have et øget fokus på tandsundhed**

Sunde tænder har stor betydning for livskvalitet og selvværd og påvirker også den enkeltes fysiske sundhedstilstand, derfor sættes der fokus på tandsundhed og mundhygiejne på plejecentre og blandt socialt udsatte.

* **Sætte fokus på ensomhed gennem maddannelse og fællesskaber**

Mad og måltider har stor betydning for både sundhed og livskvalitet og derfor sættes der fokus på dette i blandt andet Plejen og Voksenservice.

## Stærke børn i stærke familier

Alle familier kan komme til at stå i den situation, hvor de i kortere eller længere perioder har behov for støtte eller hjælp til at få hverdagen og familielivet til at fungere. Fremme af psykisk trivsel og sundhed er et centralt parameter, da psykisk sundhed grundlægges i de tidlige leveår.

### Effekt

Eksempel: Trivsel blandt børn i alderen 0-18 øges med (%) med særlig fokus på børn i aldersgruppen 0-6 år.

Eksempel: Flere udsatte børn opnår et karaktergennemsnit på 2.

#### Der arbejdes systematisk med tidlig opsporing af og indsatser til udsatte børn på forskellige kommunale arenaer

Derfor vil Fredericia Kommune:

* **Fortsat fokus på sundhedsplejens rolle og funktion i forhold til universel forebyggelse og differentiering**

Besøget i hjemmet giver mulighed for at opspore udsatte børn og familier, og for at igangsætte støttende initiativer jævnfør behov i forhold til at fremme en sund udvikling hos barnet.

* **Sikre systematisk screening for trivsel – en tidlig indsats**

Der gennemføres systematisk screening en eller flere gange årligt for trivsel i aldersgruppen 0-3 år. Screeningerne kan foregå i regi af sundhedsplejen, tandplejen eller i pasningstilbud.

* **Have fokus på, at ressourcestærke familier også kan have behov for ekstra opmærksomhed**

De eksisterende samfundsstrukturer og den generelle udvikling bevirker, at flere familietyper kan opleve udfordringer med at få livet med børn til at fungere.

* **Have tilbud til kommende forældre**

Som kommende forældre kan det være vanskeligt at forestille sig, hvordan det er at være forældre og hvad der forventes af en.

## Sundhed og beskæftigelse

Sundhed og beskæftigelse er ofte hinandens forudsætninger, og der er sammenhæng mellem sundhed, sygelighed, arbejdsliv og middellevetid. Indsatserne under dette tema er dobbeltrettede – der er fokus på, hvordan sundhed kan være midlet til at komme tilbage til arbejdsmarkedet, og samtidig fokus på, hvordan kommunen kan være med til at forebygge, at perioder udenfor arbejdsmarkedet fører til en dårligere sundhedstilstand.

### Effekt

Eksempel: Afkorte sygedagpengeforløb.

Eksempel: Afkorte ledighed.

Eksempel: Øge sundhedstilstanden hos kontanthjælpsmodtagere.

#### Der tilbydes tidlig støtte og rehabilitering ved sygemelding eller midlertidige perioder uden for arbejdsmarkedet

Det betyder blandt andet, at Fredericia Kommune vil:

* **Oprette et tidligt rehabiliterende team på arbejdsmarkedsområdet**

For at sikre en tidlig, intensiv og forebyggende indsats, der kan forhindre større komplikationer på sigt, oprettes der på arbejdsmarkedsområdet et tidligt rehabiliterende team.

* **Bruge naturen og grønne områder til forebyggelsestiltag på arbejdsmarkedsområdet.**

Fredericia Kommune understøtter, at naturen bruges aktivt i forebyggelsestiltag for ledige og sygemeldte borgere.

* **Bruge sundhedsaspekterne af kultur- og idrætslivet som middel til tilbagevenden til arbejde**

Øget samarbejde mellem Kultur og Idræt og jobcentret omkring forebyggelses- og aktiveringstilbud med fokus på den mentale trivsel og sundhed blandt kommunens ledige og sygemeldte borgere.

## Det nære sundhedsvæsen

Det nære sundhedsvæsen er sundhedstilbud tæt på borgeren. Det vil sige primært de tilbud, der ligger ved almen praksis og i kommunen.

### Effekt

Eksempel: Færre uhensigtsmæssige indlæggelser og genindlæggelser.

Eksempel: Behandling så tæt på borgeren som muligt.

#### Der arbejdes med udviklingen af det nære sundhedsvæsen

Derfor vil Fredericia Kommune:

* **Skabe sundhedsløsninger sammen med borgeren**

Inddragelse af borgeren i eget behandlings- og rehabiliteringsforløb har positiv effekt på både kvalitet, brugertilfredshed og ressourceudnyttelse.

* **Der skal i højere grad investeres i sundhed frem for sygdom**

Der skal investeres i de sundhedsfremmende og forebyggende indsatser, som reducerer omfanget af sygdom i stedet for først at behandle sygdommen, når den først er opstået.

* **Der skal findes holdbare løsninger til håndtering af de nye kommunale opgaver i det nære sundhedsvæsen**

Der skal udvikles en plan for det nære sundhedsvæsen i Fredericia Kommune. I arbejdet med dette er der behov for analyser af behovet for nye indsatser og kompetencer.

## Det der går på tværs

Sundhedsopgaven og de fire prioriterede temaer går på tværs af alle afdelinger målrettet kommunens borgere, og der er derfor også formuleret en række tværgående indsatser. Fredericia Kommune vil i det strategiske arbejde med sundhed have fokus på en tidlig forebyggende indsats, der kan forhindre større komplikationer på sigt. Dette kræver en individuel tilgang til borgerens samtidig med, at de enkelte medarbejdere har et helhedsperspektiv, hvor de samarbejder på tværs af afdelingerne i kommunen.

#### Der er strategisk fokus på sundhed i alle fagafdelinger

For at sikre dette vil Fredericia Kommune:

* **Nedsætte en strategisk sundhedsgruppe**

Der nedsættes en strategisk sundhedsgruppe på chef-niveau. Gruppen skal have fokus på det strategiske arbejde med de temaer og opgaver på sundhedsområdet, der går på tværs af de enkelte afdelinger i kommunen.

* **Arbejde systematisk med ledelsesinformation**

For at understøtte den strategiske sundhedsgruppe og arbejdet med sundhed i de enkelte afdelinger bliver tværgående ledelsesinformation brugt målrettet.

* **Sikre optimering og effekt af eksisterende tilbud**

Som led i det strategiske arbejde med sundhedsfremme og forebyggelse vil Fredericia Kommune sætte et øget fokus på at få optimeret eksisterende sundhedstilbud.

#### Fredericia Kommunes medarbejdere er klædt på til at arbejde med sundhed i deres kerneopgave

Derfor vil Fredericia Kommune:

* **Nedsætte tværgående sundhedsgrupper på medarbejderniveau**

Der nedsættes et antal tværgående sundhedsgrupper på medarbejderniveau.

* **Afholde temadage for medarbejderne**

Som supplement til sundhedsgrupperne vil sundhedssekretariatet afholde temadage for medarbejdere i kommunen, der arbejder med sundhed i deres kerneopgave.

* **Udarbejde en oversigt over sundhedstilbud**

Der udarbejdes en elektronisk oversigt over de sundhedstilbud, der findes i Fredericia Kommune.

#### Der arbejdes tværfagligt og rehabiliterende med sundhedsopgaven

For at understøtte dette vil Fredericia Kommune:

* **Samarbejde systematisk og forpligtende på tværs af afdelinger og fagområder**

Der arbejdes systematisk og forpligtende på tværs af kommunens afdelinger. Der skal sikres koordinering af de tværgående opgaver med tydelige aftaler om, hvem der gør hvad og hvornår.

* **Afholde tværgående audits af sager**

Der afholdes årligt en audit på et konkret tværgående tema. Audit-metoden skal derudover være med til at understøtte gode overgange for børn, unge og voksne.

## Implementering og opfølgning

Der vil i et samarbejde mellem sundhedssekretariatet og fagafdelingerne blive udarbejdet en implementeringsplan, som skal fungere som arbejdsredskab for medarbejdere og ledere i forhold til at få indsatserne i strategien omsat til handlinger.

Implementeringsplanen vil ligeledes have fokus på, hvordan der følges op og evalueres på hver enkel indsats under de fire temaer. Sundhedssekretariatet vil løbende afrapportere til Sundhedsudvalget omkring status på strategien.

Nærværende strategi er gældende fra vedtagelsen i september 2016 og frem til september 2018, hvor der følges op på implementeringen af strategien som helhed. Der vil på daværende tidspunkt tages stilling til, hvorvidt strategien skal forlænges i en revideret version eller om der skal udarbejdes en ny strategi.